<classify> Kikosi cha wachezaji 20 chini ya kocha huyo na msaidizi wake, Hemedi Morocco kiliwasili jana Malawi tayari kwa mchezo huo wa marudiano kufuzu Kombe la Dunia mwaka 2018 nchini Urusi.Katika mchezo wa kwanza wa hatua ya kwanza ya mchujo, Taifa Stars ilipata ushindi wa mabao 2-0 kwenye Uwanja wa Taifa, Dar es Salaam, Jumatano wiki hii. Akizungumza jana Dar es Salaam, Mkwasa alisema wanahitaji kutumia mfumo huo ili kuwapa presha Malawi washindwe kuwasumbua na kutimiza malengo yao ya kuvuka katika hatua nyingine.Tunaondoka tukiwa na malengo ya ushindi, lakini tunaweza kutumia mfumo wa kushambulia ili kuwanyima nguvu wapinzani, tutaangalia ni kwa vipi tuwabane washindwe kufanya vyema, alisema Mkwasa ambaye kabla ya kupewa mkataba wa mwaka na nusu kuinoa Stars wiki hii, alikuwa Kocha Msaidizi wa Yanga.Alisema mchezo huo wa marudiano utakuwa mgumu kutokana na Malawi kuonesha mchezo mzuri ugenini. Mkwasa alisema wanahitaji kupambana ili kushinda na hilo linawezekana jambo la msingi ni Watanzania kuendelea kuwaunga mkono na kuwaombea.Kwa upande wake, nahodha wa Taifa Stars, Nadir Haroub Cannavaro alisema mchezo wa marudiano hautakuwa rahisi kwani mara nyingi kucheza ugenini kuna ugumu wake. Beki huyo wa kati mkongwe alisema ni lazima kikosi hicho cha Malawi kitatafuta namna ya kuwafunga kwani ni wazuri na walionesha mchezo mzuri Dar es Salaam, hivyo wanapaswa kuwa makini kuwadhibiti wasipenye katika nyavu.Iwapo Taifa Stars itawafunga Malawi, The Flames itacheza hatua ya pili ya mchujo dhidi ya timu bora Afrika, Algeria katika mechi mbili zitakazochezwa mwezi ujao.  <topic>: michezo 